cyanic-selkie/wikianc huggingface dataset:
Mikrotron
Ein mikrotron er ein elektronakselerator som er bygd etter same prinsipp som syklotronen. Sidan elektrona er særs lette, kjem dei hurtig opp i ein fart nær lysfarten. Ein får då ein relativistisk masseauke som gjer at det vanlege resonansvilkåret for syklotronar ikkje kan oppfyllast. Ved å gjere energiauken for kvart omløp lik kvilemassen til, 0,5 MeV, aukar omløpstida for kvart omløp like mykje. Ein kan då tilpasse oscillatorfrekvensen slik at han alltid er ei heil mengd gonger omløpsfrekvensen, noko som er eit naudsynt vilkår for at partiklane skal bli akselerert. Mikrotronen kan nyttast for akselerasjon av elektron opptil 30 MeV. Han blir nytta mellom anna for bestråling med elektron eller produksjon av gammastråling til medisinsk terapi.
Monte Lema
Monte Lema er eit fjell i Dei lepontinske Alpane i Sveits. Fjellet har ei høgd på 1621 meter over havet og ligg oppfor staden Miglieglia. Frå her går det ei kabelvogn opp til toppen.
Kondrul
Kondrular (frå gresk χόνδρος, chondros, som tyder 'korn' eller 'frø') er submillimeter- til millimeterstore dropar av snøggavkjølt smelta eller halvsmelta som ein finn i meteorittar. Dei er vanlegvis samansette av olivin og/eller pyroksen, med ulike teksturar, alt etter som kva opphavsmaterialet var, og korleis avkjølinga gjekk føre seg. Pyroksenrike kondrular er ofte samansette av krystallittar som strålar utifrå eit punkt som ligg litt utanfor sentrumet i kula. Olivinrike kondrular har ofte ein blokkete eller tversgåande struktur.
Opphavet til kondrulane er ikkje visst. Ein teori går ut på at dei vart danna gjennom avkjøling av smelta dropar som vart til ved kollisjonar mellom asteroidar, eller gjennom direkte kondensasjon frå ein gass. Alternativt kan dei ha vorte til gjennom smelting og storkning av små støvkorn i tåka som solsystemet vart danna utifrå.
Leordeni
Leordeni er ein kommune i Argeș fylke i Romania.
Busetnader
Leordeni er ein comună (landkommune) med desse busetnadane:
Helgøya kyrkje
Kyrkja er lafta og har om lag 200 sitjeplassar.
På kyrkjegarden er om lag 50 graver med ortodokse krossar etter kviterussarar som flykta frå revolusjonen.
Europeisk geologi
Europeisk geologi er variert og kompleks, og særleg prega av geologiske prosessar i fanerozoikum-eonet i tida 500–280 millionar år sidan. Kontinentet kan grovt sett delast i tre fanerozoiske kontinent: Baltica i nord, Avalonia over Dei britiske øyane, og Gondwana som omfatta Afrika og Sør-Europa. Den mest markante og viktige forkastingssona er Den transeuropeiske forkastingssona som går mellom Baltica (Euramerika, Laurasia) i nord, og Avalonia/Gondwana i sør.
Europeisk geologi gjev opphav til stor variasjon i landskap og skapar nokre naturlege fjellbarriærer som har vore geopolitisk viktige gjennom heile historia til kontinentet. Eit stort, nordleg landskap delvis under vatn frå England i vest til Uralfjella i aust, har vore fråskild frå områda rundt Middelhavet ved høgfjellsområde og fjellkjeder som vart danna i kollisjonar med dei ulike «afrikanske» kontinenta i sør. Alpane er den høgaste barriæren, men avgrensar eigenleg berre Italia frå resten av Europa. Viktigare er Den herkyniske fjellkjeda som vart danna i kollisjonen med Gondwana i karbontida, då dei sentraleuropeiske høgfjella vart danna frå Ardennane i vest, via dei midttyske fjella til Karpatane i aust.
Geologisk historie
Den geologiske historia til Europa er prega av fire sentrale prosessar.
Inntil 1 700 millionar år sidan danna det seg stabile grunnfjell (kraton) som sidan har hatt lite geologisk aktivitet. Det austeuropeiske kratonet dekkjer store delar av Nord-Europa, men stikk berre opp til overflata i Sverige, Finland, Finnmark og nordvest-Russland, kjent under namnet Det baltiske skjoldet.
Etter grunnfjellstida var dagens Europa utanom Norden i mange periodar dekt av hav, og det vart avsett sedimentære bergartar på havbotnen i form av sandstein og skifer. Desse mjuke, sedimentære laga dekkjer store delar av låglandet i Nord- og Sentral-Europa. Dei ligg over dei sørlege og austlege delane av Det austeuropeiske grunnfjellsområdet heilt bort til Ural, noko som tyder at dette grunnfjellsområdet austom Austersjøen ikkje er ein overflatisk kraton, men ei underjordisk plattform.
For 500–400 millionar år sidan vart ein tredje hovedstruktur danna, då den langsame kollisjonen med Den nordamerikanske plata skapte den kaledonske fjellkjedefoldinga med oppbygging av nordaustgåande foldefjell i Skottland og store delar av Noreg. Det starta med at havbotnsskorpe frå Iaptetushavet folda seg opp i dekke over Skottland og Noreg, og etter 100 millionar år inntrefte sjølve kollisjonen. Dette skapte det vesle superkontinentet Euramerika (eller Laurasia), som var tørt og ørkenprega («the Old Red Continent»)
For 135 millionar år sidan støtte Gondwana (Afrika) igjen mot Europa i krit, eit samanstøyt som varte i 100 millionar år fram til oligocen-perioden. Denne valdsame samanstøyten skapte Alpane, det mektigaste fjellmassivet på kontinentet.
Grunnfjellsskjold og paleokontinent
Europa består av følgjande kraton og paleokontinent, rekna frå aust:
Finn Salomonsen
Finn Salomonsen var ein dansk ornitolog. Han er best kjent for studiar av fuglefaunaen på Grønland.
Interessa hans for Grønland tok til som 16 åring, på tur til Upernavik med Eiler Lehn Schiøler. Han blei utdanna i zoologi i 1932 og blei zoologisk tilsynsførar i reservat under det danske Naturfredningsrådet, og seinare tilsett hos Zoologisk Museum ved Universitetet i København. Han arbeidde bl.a. med fugletrekk. Under andre verdskrigen flykta han med familie sin til Sverige.
Salomonsen sine arbeidsresultat inkluderer vitskaplege publikasjonar og han var forfattar eller medforfattar på 19 bøker. Bortset frå forskinga på Grønland og i arktis var han på Filippinane (1951-1952) og Bismarckarkipelet i Ny-Guinea i 1962. Han var redaktør av Dansk Ornithologisk Forenings Tidsskrift frå 1942 til 1961.
Finn Salomonsen var far til den danske songarinna Sanne Salomonsen, født 1955.
Mössbauereffekten
Mössbauer-effekten er eit fenomen innan fysikken, oppdaga av Rudolf Mößbauer i 1957, og som skildrar resonans og rekylfri emisjon og absorpsjon av foton av bundne atom. Fenomenet vert nytta for å måle frekvens med særs høy nøysemd. Mößbauer fekk tildelt Nobelprisen i fysikk i 1961 for oppdaginga av denne effekten.
Glitrevannskalderaen
Kalderaen vart danna ved kollaps av ei vulkankjegle frå permtida i samband med vulkansk aktivitet i Oslofeltet.
Karats
Karats (lulesamisk Gárásj) er ein innsjø i det nordlege Lappland, vest for Jokkmokk. Karats har eit overflateareal på 60 km², og vert drenert av Pärlälven, og vidare til Lilla Luleälven.
Julija Tymosjenko
Julija Volodymyrivna Tymosjenko er ein ukrainsk politikar og leiar for partiet Fedrelandsforbundet (Батьківщина). Ho var statsminister i Ukraina frå 18. desember 2007 til 4. mars 2010, då regjeringa vart avsett gjennom mistillitsvotum i nasjonalforsamlinga Verkhovna Rada. Tymosjenko var òg statsminister i landet frå 24. januar til 8. september 2005. Julija Tymosjenko sat fengsla frå 2011 til 22. februar 2014 då ho vart sloppen fri etter eit vedtak i Verkhovna Rada. Vedtaket vart pressa fram etter dei langvarige demonstrasjonane kalla Euromajdan med utgangspunkt i Majdan-plassen i Kiev.
Biografi
Tymosjenko fekk tilnamnet «gassprinsessa» då ho vart rik gjennom privatiseringar av energisektoren i landet medan ho var energiminister. Det blir anteke at ho har ein formue på rundt 60 milliardar kroner.
Ho var motstandar av det russlandsvennlege Kutsjma-regimet, og opplyste at ho ville rettsforfølgje medlemmer av det gamle regimet for korrupsjon. Den 8. september 2005 vart ho og regjeringa hennar avsett av president Jusjtsjenko etter ei rekkje avgangar sentralt i styringsverket og skuldingar om korrupsjon. Den 18. desember 2007 vart ho igjen vald til statsminister i Ukraina. Valet viste eit knappast mogleg fleirtal for henne, ho fekk 226 av dei 450 stemmene i nasjonalforsamlinga. Medan forholdet mellom president Jusjtsjenko og Tymosjenko har forverra seg, har Tymosjenko forbetra forholdet sitt til Russland og statsminister Vladimir Putin.
Mount Hollingshead
Mount Hollingshead er eit stort fjell kring 3 nautiske mil aust for Mount Dowie i Aramis Range i Prince Charles Mountains i Antarktis. Det vart vitja i januar 1957 av den sørlege gruppa til Australian National Antarctic Research Expeditions leia av W.G. Bewsher, og kalla opp etter John A. Hollingshead, som var radioansvarleg ved Mawson-stasjonen i 1956.
Julija Tymosjenko
Biografi
Tymosjenko var kandidat til presidentvalet i Ukraina i 2010, der ho stilte for alliansen Julija Tymosjenkos blokk. I første valomgang 17. januar fekk ho med 25,1 % nest flest stemmar og gjekk vidare til andre valomgang 7. februar. I andre valomgang fekk Viktor Janukovytsj 49 % av stemmane, mot 45,5 % for motstandaren Tymosjenko. Tymosjenko vart i oktober 2011 dømt til sju års fengsel for maktmisbruk. Ifølgje retten «gjekk ho utover fullmaktene sine då ho som statsminister inngjekk gasskontraktar med Russland». Påtalemakta meinte kontraktane skadd Ukraina økonomisk.
2. oktober 2013 kravde Europarådet si parlamentarikerforsamling at Tymosjenko måtte lauslatast.
Tymosjenko vart lauslaten 22. februar 2014 etter fleire månader med uro i Ukraina. Den formelle grunngjevinga var at dei tilhøva ho var dømd for no var avkriminaliserte.
Thalasseus
Thalasseus er ei biologisk slekt av seks store terneartar i måsefamilien. Det noverande slektsnamnet er avleidd frå gresk thalassa, "sjø". Denne gruppa vart tatt i bruk etter år 2005, då det kom framlegg om å skilje ut desse artane frå Sterna-slekta.
Skildring
Dette er av dei største ternene med kroppslengd varierande frå 35 centimeter for bengalterne og opp til 53 cm for hinduterne.
Thalasseus-ternene har lange tynne kvasse nebb, vanlegvis i ein nyanse av gult eller oransje unntatt i splitterne der nebb er svart med gul tupp hos dei fleste underartane. Alle er lyse terner med svart panne og krone i hekkedrakt og med raggete fjørkam på hovudet. I vinterdrakta blir det meste av hovudet kvitt, med svart på bakhovud og nakke.
Fuglane i slekta har samla sett ei nær verdsomspennande utbreiing, og mange av artane er vanlege og velkjende fuglar i områda sine. Hekkinga går føre seg i svært tette koloniar på kysten og på øyar, og unntaksvis i innlandet ved eigna store innsjøar nær kysten. Hannfuglar gjev småfisk til hoene som ein del av frieriet ved pardanninga.
Thalasseus-terner beitar ved stupdukking etter fisk, nesten utan unntak i hav. Dei dukkar vanlegvis direkte, og ikkje etter først å 'stille' i lufta slik som raudnebbterna ofte gjer.
Artslista
IOC World Bird List, versjon 6.3, deler opp arten splitterne slik at fuglane i Amerika reknas som ein sjøvstendig art:
Lenzerhorn
Lenzerhorn er eit fjell oppfor Lenzerheide i Plessurfjella (Alpane) i Sveits.
Grafisk rekning
Grafisk rekning er å handsame eit analytiske problem eller ei rekneoppgåve geometrisk. Eit døme er løysing av lineære likningssett ved å finne skjeringspunkta til dei korresponderande linjene.
Psykedelisk musikk
Psykedelisk musikk (stundom berre kalla psykedelia) er ei lang rekkje av sjangrar og former for popmusikk påverka av den psykedeliske subkulturen i 1960-åra, der folk brukte psykedeliske narkotika som LSD, fleinsopp, meskalin og DMT for å få visuelle og lydmessige hallusinasjonar, synestesi og endra medvitstilstand. Psykedelisk musikk har som mål å forsterke opplevingane ved å bruke desse dopmidla.
Psykedelisk musikk oppstod i 1960-åra blant vise- og rockeband i USA og Storbritannia, som skapte undersjangrane psykedelisk folk, psykedelisk rock, acidrock og psykedelisk pop før stilen vart mindre populær tidleg i 1970-åra. Mange musikksjangrar bygde vidare på den psykedeliske musikken i dei påfølgjande tiåra, som progressiv rock, krautrock og heavy metal. Sidan 1970-åra har den psykedeliske musikken hatt populære periodar att med psykedelisk funk, neo-psykedelia og psykedelisk hiphop, i tillegg til psykedelisk, elektronisk musikk som acid house, trance og new rave.
Fylkesveg 92 i Hedmark
Fylkesveg 92 i Hedmark går mellom Bøverbru og Brumunddal sentrum i Ringsaker kommune. Vegen er 17,4 km lang.
Før 1. januar 2010 vart vegen kalla fylkesveg 21 i Hedmark.
Bø gamle kyrkje i Telemark
Bø gamle kyrkje er ei langkyrkje frå 1100-talet i Midt-Telemark kommune. Kyrkja er av stein og har om lag 150 sitjeplassar. Det rett avslutta koret fekk etter kvart apsis i aust. Våpenhuset er frå 1600-talet.
Som andre gamle kyrkjer har denne vore utsett for endringar, men dei har vore moderate. Mellom anna er sørportalen mura att, og vindauge har vorte utvida. Kyrkja vart avløyst av Bø nye kyrkje i 1875, men ein har likevel teke vare på gamlekyrkja.
Inventaret er for ein stor del frå 1600-talet. Galleriet (i vest og nord), altartavla og preikestolen er alle frå 1650-åra og vart måla i 1685–87. Galleriet har ni biletfelt med bibelske motiv. Altartavla synar Jesu dåp, nattverda, krossfestinga og Kain og Abel si ofring.
Grafisk framstilling
Ei grafisk framstilling er i matematikk ein abstrakt representasjon av ei mengd objekt, der somme objekt er knytte saman. Dei samanknytte objekta er representerte av matematiske abstraksjonar kalla hjørne, nodar eller punkt, og samband som knyter somme av hjørnepara saman vert kalla kantar eller linjer. Typisk er ein graf synt som eit diagram med ei rekkje prikkar for hjørna, knytte samane av linjer eller kurver for kantane. Grafane er eit av objekta som vert studert i diskret matematikk.
Kantane kan vere ordna (asymmetriske) eller uordna (symmetriske). Til dømes om hjørna representerer folk på ein fest, og der er ein kant mellom to folk om dei handhelser, så er dette ein uordna graf, fordi om personen A handhelser på person B, så handhelser òg person B på person A. Men om det er ein kant frå person A til person B, når person A kjenner person B, så er denne grafen ordna, fordi det å kjenne nokon ikkje nødvendigvis er eit symmetrisk forhold (person B treng ikkje kjenne person A).
Grafane er hovudobjektet i studiet av grafteori. Ordet «graf» vart først nytta på denne måten av J.J. Sylvester i 1878.
Mount Johansen
Mount Johansen er eit fjell med ei høgd opp mot 1555 moh i sør i sentrale delar av White Massif i Aramis Range i Prince Charles Mountains i Antarktis. Det vart først vitja av den sørlege gruppa under Australian National Antarctic Research Expeditions leia av W.G. Bewsher i desember 1956, og vart namngjeven av Australian Antarctic Names and Medals Committee etter sersjant G. Johansen, ein flyskrogmekanikar ved Mawson-stasjonen i 1956.
Longnan
Longnan (kinesisk: 陇南市, pinyin: Lǒngnán) er eit byprefektur aust i provinsen Gansu, i den vestlege delen av Folkerepublikken Kina. Longnan har eit areal på 27 923 km² og hadde 2 567 718 ibuarar i 2010.
Byprefekturet Longnan omfattar eitt distrikt (区 qū), og åtte fylke (县 xiàn).
Næringsliv
Kol, kopar, bly, sink, petroleum og gull er alle viktige mineralressursar for Longnan.
Historie
Longnan har hatt busetnad i minst 7 000 år. For mellom 5 000 og 6 000 år tilbake utvikla kulturar seg langs elvane Xihanshui (西汉水) og Bailong (白龙江). Longnan vert rekna som vogga til Qin-dynastiet, dynastiet som vart det aller fyrste som rådde over eit samla Kina.
Termohalin sirkulasjon
Den termohaline sirkulasjonen (også kalla «det store transportbandet», engelsk the great ocean conveyor belt) er ei oseanografisk nemning for eit system av havstraumar som bind saman fire av fem verdshav, og som utgjer eit kretsløp med global utstrekking.
Systemet er av termohalin karakter, dvs. at det blir drive av forskjellar i temperatur (termo) og saltinnhald (halin). Kaldt vatn og vatn med stor saltinnhald er tungt, medan varmt som er mindre salthaldig er lettare. Når kaldt vatn søkk ned blir det erstatta av varmare overflatevatn, og då oppstår det ein «pumpeverknad» som set straumane i rørsle.
Golfstraumen, og meir spesifikt den nordatlantiske straumen, er den delen av den termohaline sirkulasjonen som har størst tyding for Nordvest-Europa. I Norskehavet søkk kaldt vatn ned mot havbotnen og strøymer sørover, medan det kalde vatnet blir erstatta av varmt overflatevatn som strøymer nordover frå Mexicogolfen.
Marie Klåpbakken
Marie Forr Klåpbakken er ein norsk tekstforfattar, songar og felespelar.
Klåpbakken voks opp på Vinstra i Gudbrandsdalen, og starta med fele då ho var 11 år. Ho tok kandidatstudiet ved Noregs musikkhøgskule i Oslo og avslutta mastergraden sin som folkemusikksolist våren 2010.
Marie Klåpbakken har jobba freelance i fleire store produksjonar, og spela per 2018 fast saman med Dance with a Stranger og Blest. Ho har vore norsk representant i Telenor sitt kulturprogram, spelt på alle sesongane av TV2-programmet Hver gang vi møtes, gjesta Beat for beat på NRK1 og vore solist under Norsk Militær Tattoo i Oslo Spektrum. I 2015 deltok ho i  Melodi Grand Prix med songen «Ta meg tilbake».
Ho gav ut debutalbumet Framtida på MTG music 2012.
Bøndenes Hus AS
Bøndenes Hus AS er eigedoms- og morselskapet for forretningsdrifta til Bondeungdomslaget i Oslo (BUL).
BUL eig selskapet fullt ut og generalforsamling i selskapet er eit årsmøte i laget. Selskapet eig bygarden Rosenkrantz' gate 8 og driv forretningar gjennom dei tre driftsselskapa LL Lagsbruka til BUL i Oslo, Heimen LL Husflitsutsal og aksjemajoriteten i Den norske Husfliden AS (91%). Selskapet har kontor saman med Bondeungdomslaget i Oslo (BUL) i Rosenkrantz’ gt. 8. Gardselskapet Rosenkrantz’ gt. 8 AS blei skipa i 1911 og blei fusjonert inn i Bøndenes Hus AS i 1998.
LL Lagsbruka til BUL i Oslo driv Hotell Bondeheimen og Kaffistova i Rosenkrantz' gt 8. Dette er verksemd som har vore drive i denne garden sidan han stod ferdig i 1913. Hotellet har no om lag 135 rom, høgt belegg og blei i 2010 er høgt rangert i ei internasjonale kåring over gode hotellopplevingar.
Heimen LL Husflitsutsal kom i Bondeungdomslaget sitt eige i 1923, og driv både med produksjon av bunader og butikk med sal av husflid.
Bøndenes Hus AS tok over 91 prosent av aksjane i Den norske Husfliden AS seint i 2007. Den norske Husfliden driv no butikken i kjellaretasjen i Glassmagasinet.
Buzoești
Buzoești er ein kommune i Argeș fylke i Romania.
Busetnader
Buzoești er ein comună (landkommune) med desse busetnadane:
Brown Sugar
«Brown Sugar» er ein song av The Rolling Stones på albumet Sticky Fingers frå 1971, der det er opningssporet. Songen var den første singelen frå albumet. Musikkmagasinet Rolling Stone rangerte songen på 495. plass på lista deira over dei 500 største songane gjennom tidene.
Inspirasjon og innspeling
Som dei fleste Stones-songane var «Brown Sugar» tilskriven songaren Mick Jagger og gitaristen Keith Richards, men vart i hovudsak skriven av Jagger, under filminga av Ned Kelly i 1969. Songen vart opphavleg spelt inn i løpet av tre dagar i Muscle Shoals Sound Studio i Muscle Shoals i Alabama i desember 1969, men vart ikkje gjeven ut før over eit år seinare på grunn av rettslege stridar om det tidlegare selskapet til bandet. Stones spelte songen første gongen på den famøse konserten ved Altamont.
Songen har eit prominent bluesrock-riff, eit instrumentalt mellomparti med blåsarar og gitarar og dansbare rockerytmar. «Brown Sugar» er representativ for Stones tidleg i 1970-åra med tøff, bluesaktig hardrock. Teksten har vore mykje omdiskutert og kontroversiell. Musikkritikar Robert Christgau skildra songen som «ein rockesong så uimotståeleg at det hindrar lysta på å tolke han». Populariteten til «Brown Sugar» vart ofte overskugga av den skandaløse teksten, som i hovudsak er ei rekkje tabubelagte emne, som sex mellom rasar, munnsex, slavevaldtekt, sadomasochisme, tapt jomfrudom og bruk av heroin.
Ein alternativ versjon vart spelt inn 18. desember 1970 ved Olympic Studios i London, etter (eller under) ein gebursdagsfest for Richards. Han har med Al Kooper på piano og Eric Clapton på sologitar. Han har òg Richards på førsteverset og elles på kraftig koring. Songen finst på mange bootlegplater. Richards vurderte å gje denne utgåva ut på Sticky Fingers, mest på grunn av den spontane atmosfæren, men valde å gje ut originalen.
Utgjeving
Songen vart mykje spelt på konsertar, mellom anna under 1970-turneen, der han vart plassert mot slutten av konserten, trass i at han då var ukjend for publikum. Jagger endrar ofte teksten frå «Just like a young girl should» til «Just like a young man should». Linja «Hear him whip the women just around midnight» vert ofte endra til «You shoulda heard him just around midnight». Dette kan ein høyre på konsertalbuma Love You Live, Flashpoint, Live Licks og Shine a Light.
Songen er òg kjend som den første utgjevinga på Rolling Stones Records og er ein av to singlar av Rolling Stones (i lag med «Wild Horses») som både bandet og den tidlegare manageren Allen Klein har rettane til.
Barry Kader
Barry Kader er ein ivoriansk fotballspelar som har spela for Sogndal i den norske eliteserien. Kader kom til Sogndal i 2006, og spelar der på midtbanen. Han har òg vore kaptein på U21-landslaget til Elfenbeinskysten.
Brown Sugar
Utgjeving
Songen vart nytta i ein Pepsi-reklame i 1998 der ei fluge syng ein coverversjon av songen etter å drukke noko sølt Pepsi.
Medverkande
The Rolling Stones
Andre medverkande
Moxnes-dosemeter
Moxnes-dosemeter er eit apparat til måling av dose av radioaktiv stråling. Apparatet vert brukt ved sjukehus i Noreg. Det vart konstruert av den norske helsefysikar Nelius Holthe Moxnes (1897–1956), som ei forbetring og forenkling av Victoreen-dosemeteret.
Fylkesveg 93 i Hedmark
Før 1. januar 2010 vart vegen kalla fylkesveg 24 i Hedmark.
Dingxi
Dingxi (kinesisk: 定西市; pinyin : Dìngxī Shì) er eit byprefektur aust i provinsen Gansu i den vestlege delen av Folkerepublikken Kina. Byprefekturet har eit areal på 20 300 km² og hadde 2 698 622 ibuarar i 2010.
Byprefekturet Dingxi omfattar eitt distrikt (区 qū) og seks fylke (县 xiàn).
Prefekturet ligg øvst i Wei He-dalen. I området er gjort ei rekke arkeologiske funn som går tilbake til ulike tidlege steinalderkulturar.
Næringsliv
Landbruk og råvarebaserte industriar er grunnleggjande for økonomien i Longnan.
Samferdsle
Dingxi er ein stoppestad for toga på Longhaibana, Kinas viktigaste aust/vest-gåande jarnbanelinje, som går frå Lianyungang til Lanzhou via mellom andre Xuzhou, Kaifeng, Zhengzhou, Luoyang og Xi'an.
Kinas riksveg 312 går gjennom området. Han fører frå Shanghai og endar på grensa mot Kasakhstan, og passerer mellom andre Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.
Sokotraugle
Sokotraugle (Otus socotranus) er ei lita ugle i den biologiske slekta Otus. Ho er endemisk for øya Socotra utanfor Afrikas horn.
Gneisregionen
Gneisregionen, det nordvestre gneisområdet eller den vestre gneisregionen er eit geologisk område på Vestlandet i Noreg.
Berggrunnen frå Nordhordland til Nord-Trøndelag ligg i vestranden av det baltiske skjoldet. Under den kaledonske fjellkjedefoldinga for omkring 400 millionar år sidan kolliderte Baltikum med ei vestleg jordplate. Berggrunnen vart stuva ned på stort djup og omdanna under høgt trykk og temperatur. I dag finst førekomstar av eklogitt og granatperidotitt. Dessutan finst gneis, marmor, olivinstein og gabbro. Førekomstar av magnetitt og ilmenitt er utnytta i bergindustrien.
Sokotraugle
Skildring
Svært lite er kjent om åtferda til sokotraugle, ho lever sannsynlegvis hovudsakleg av insekt og små virveldyr; mageinnhaldet i eit enkelt eksemplar inneheldt ei grashoppe, eit tusenbein og to øgler. Det finst lite informasjon om hekkeåtferda, ho brukar sannsynlegvis naturlege holrom til hekking og får eit kull på 1-4 ungar i februar.
Denne Otus-ugla på Socotra var tidlegare trudd å vere same arten som akasieugle, Otus senegalensis, på fastlandet, men ulikskap i fjørdrakt og vokalisering har ført til at sokotraugle vart klassifisert som sin eigen art. Molekylære prov indikerer at den næraste slektningen er mahéugle, Otus insularis, lætet til orientugle, Otus sunia liknar lætet til sokotraugle utan å vere identisk.
Storleiken på populasjonen er rekna å vere stabil og ligge på rundt 3000 individ inkludert ungfuglar. Arten er rangert som livskraftig, LC, av IUCN.
Mount Johnston
Mount Johnston er det sørlegaste fjellet i Fisher Massif og med 1770 moh det høgaste. Det ligg like vest for Lambertbreen i Prince Charles Mountains i Antarktis. Fjellet vart først vitja av ei gruppe frå Australian National Antarctic Research Expeditions leia av B.H. Stinear i oktober 1957, og vart namngjeven av Australian Antarctic Names and Medals Committee etter D.M. Johnston, ein pilot i Royal Australian Air Force ved Mawson-stasjonen i 1957.
Viso
Viso (piemontesisk) eller Monviso (italiensk) er ein 3 842 meter over havet høg fjelltopp i Kottialpane i Italia, nær grensa mot Frankrike. Fjellet er det høgste i denne delen av Alpane, og den sørlegaste av fjelltoppane som når 3 500 meter over havet. Kjeldene til elva Po ligg ved foten av Viso.
Sommaren 1861 steig eit klatrelag på fire mann; William Mathews, Frederick Jacomb, Michel Croz og Jean Baptiste Croz, til topps som dei fyrste menneska.
Den romerske forfattaren Vergil nemner Viso i sin versjon av eposet Æneiden.
Høgd i astronomi
Høgd i astronomi vert nytta i samband med høgda til ei stjerne, som er vinkelavstanden målt frå horisonten, målt langs vertikalsirkelen gjennom stjerna. Høgda vert målt i grader og vert rekna positiv over horisonten, negativ under. Høgdesirkelen (vertikalsirkel) er ein kvar storsirkel gjennom senit og nadir. Høgdeparallellar (almukantaratar) er småsirklar, parallelle med horisonten.
Lýsi
Lýsi (gresk Λύση, tyrkisk Akdoğan) er ein distriktsby på Kypros og ein kommune i distriktet Ammókhostos i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Akdoğan i distriktet Gazimağusa. Republikken Kypros har ein kommuneadministrasjon for Lýsi i eksil.
Ved folketeljinga i 2011 hadde den nord-kypriotiske kommunen Akdoğan 2 471 innbyggjarar.
Amanda Tenfjord
Amanda Klara Georgiadis Tenfjord er ein norsk og gresk songar, låtskrivar og lækjar. Ho representerte Hellas i Eurovision Song Contest 2022 med songen «Die Together».
Artistkarriere
Tenfjord byrja med pianotimar då ho var fem år gammal, før ho byrja i korps og deretter songtimar. Tenfjords song «Run» vann Musikkprisen i 2015 og figurerte i ein reklamevideo for Personskadeforbundet LTN i 2014.
I 2016 deltok Tenfjord i musikktevlinga The Stream på TV 2, der ho fekk ei plassering blant dei 30 beste deltakarane. I 2018 opptredde ho live under «P3aksjonen». Ho medvirka også i eit program på P3 Live i 2019 med låten «Let Me Think».
Tenfjord har turnert med det norske bandet Highasakite. I 2019 spela ho på musikkfestivalen Trondheim Calling. Tenfjord vart i 2019 tildelt Ungdommens kulturpris i Haram kommune.
Eurovision Song Contest
I desember 2021 kunngjorde den greske ålmennkringkastaren ERT at dei hadde vald Tenfjord til å representere Hellas i Eurovision Song Contest 2022 i Torino i Italia. Songen, «Die Together» vart offentliggjord og utgjeven 10. mars 2022. Tenfjord kvalifiserte seg til finalen, der ho enda på åttandeplass.
Bakgrunn og privatliv
I 2015 flytta Tenfjord til Trondheim for å byrje på medisinstudium ved Norges teknisk-naturvitenskapelige universitet (NTNU). I 2019 annonserte Tenfjord at ho satte dei krevjande studia på pause for å fokusere på musikk. Tenfjord tok embetseksamen i medisin i mai 2022.
Löffelhorn
Löffelhorn er eit fjell i Bern-Alpane i Sveits.
Baiyin
Baiyin (kinesisk: 白银; pinyin: Báiyín) er eit byprefektur aust i provinsen Gansu, i den vestlege delen av Folkerepublikken Kina. Byprefekturet har eit areal på 21 200 km² og hadde 1 708 751 ibuarar i 2010.
Byprefekturet Baiyin omfattar to distrikt (区 qū) og tre fylke (县 xiàn).
Geografi og klima
Baiyin ligg mellom 1 275 og 3 321 meter over havet. Delar av landskapet er ørken.
Klimaet er svært turt. Årleg nedbørsmengd er mellom 110-350 millimeter, medan utturkinga på same tid er kring 2 100 mm. Huang He renn i 214 kilometer gjennom Baiyin.
Samferdsle
Kinas riksveg 109 passerer gjennom området. Han knyter Beijing saman med Lhasa i Tibet. Vegen leier vestover frå Beijing via Datong, Yinchuan, Lanzhou og Xining til Golmud, før han vender sørvestover mot Lhasa.
Sciacca
Sciacca er ein by og ein kommune i provinsen Agrigento i regionen Sicilia i Italia. Kommunen har 41 000 ibuarar og har eit areal på 191 km².
Hamnebyen Sciacca ligg på sørkysten av øya Sicilia, om lag 50 km nordvest for provinshovudstaden Agrigento. Hovudnæringane er industri, landbruk og turisme.
Byen vart grunnlagd av grekarar i det femte hundreåret før Kristi fødsel.
Fylkesveg 95 i Hedmark
Før 1. januar 2010 vart vegen kalla fylkesveg 27 i Hedmark.
Kiltijärvi
Kiltijärvi er rekna for å vere ein del av busetnaden Vettasjärvi i Gällivare kommun, Norrbottens län i Sverige.
Kiltijärvi ligg ved ein innsjø med same namn. Rundt innsjøen er det hytter, der dei fleste ikkje er busett heile året. Innsjøen Kiltijärvi er ca. 3 hektar, med friskt, rent vatn.
Palawanbrillefugl
Palawanbrillefugl (Zosterornis hypogrammicus) er ein sporvefugl som er endemisk for oppstykka avgrensa høgtliggande skogsområde på øya Palawan på Filippinane. Han er medlem av den biologiske slekta Zosterornis av totalt fem liknande brillefuglartar. Heile gruppa er endemisk for Filippinane.
Paula Ivan
Paula Ivan, opphavleg Paula Ionescu, sidan Paula Ilie, er ein rumensk tidlegare friidrettsutøvar frå Herăști i Giurgiu fylke som vann gull på 1500 meter og sølv på 3000 m under Sommar-OL 1988 i Seoul.
Palawanbrillefugl
Skildring
Dette er ein relativt stor brillefugl, ca. 14-15 centimeter i kroppslengd. Fjørdrakta til vaksne fuglar er generelt olivengrøn på oversida og undersida er olivengul med mørke striper i lengderetninga. Eit stort felt på sida av hovudet frå nebbet bakover og ned mot nakken er mellomgrått. Kjønna er like.
Paula Ivan
Aktiv
I 1987 sigra Ivan både på 1500 m og 3000 m ved universiaden i Zagreb. Knapt to månader seinare klarde ho ikkje å kvalifisere til finalen i korkje distansane under friidretts-VM i Roma.
Palawanbrillefugl
Skildring
Habitatet til denne arten er eviggrøn, høgtliggande skog frå 1000 moh. til over 2000 meter på den sørlege delen av Palawan. Føda er både insekt og vegetabilsk materiale. Dei plukkar insekt frå blader i alle høgder i trea, men mest oppe i trekroner. Dei beitar parvis eller i små grupper.
Paula Ivan
Aktiv
I juli 1988 sette Ivan personleg rekord då ho vann 800 m under Balkan-leikane, ho vann også 1500-meteren. Den 27. juli i Verona kom ho i mål på 1500 m på tida 3.58,8, hennar fyrste løp under fire minuttar på distansen. Ho forbetra seg til 3.56,2 den 17. august i Zürich. Under dei olympiske sommarleikane 1988 i Seoul fekk ho sølvmedaljen på 3000 m etter ho måtte ho gje tapt for sovjetiske Tatjana Samolenko i spurten. På den etterfylgjande 1500-meteren imponerte Ivan kolossalt og sprang mykje av finaleløpet i einsam majestet. I mål var ho over seks sekundar føre dei andre medaljevinnarane og vinnartida 3.53,96 var ny olympisk rekord (og gjeld 30 år seinare).
Palawanbrillefugl
Skildring
Palawanbrillefuglar er rekna som vanlege i det litle utbreiingsområdet sitt. Populasjonen er ikkje estimert, men er trudd å vere stabil. Arten var tidlegre klassifisert som sårbar, no nedgradert til globalt nær truga.
Paula Ivan
Aktiv
Ivan vann også 1500 m ved innandørs-EM 1989 i Den Haag, på tida 4.07,16. I august same året kopierte ho prestasjonane frå 1987 då ho i august på ny vart dobbeltvinnar under universiaden i Duisburg. Litt ut i september månad vann ho 1500 m-løpet i verdscupen. Ho la deretter vekk konkurranse-skorne og byrja som friidrettstrenar.
I 2000, 37 år gammal og etter ti år utan å ha tevla, kom Ivan tilbake og var aktiv i OL-sesongen. Ho deltok i fleire IAAF Grand Prix-stemne og presterte som best 4.04,6 på 1500 meter.
Palawanbrillefugl
Oppdaginga
I august 1961 kom eit dansk ekspedisjonsskip til Palawan og biologane ombord slo leir i ei høgd på 1100 moh. på fjellet Mataling. Eit eksemplar av denne fuglen vart funne og levert til den danske ornitologen Finn Salomonsen som skildra Zosterornis hypogrammicus som ein ny art for vitskapen. Den artspesifikke namnedelen hypogrammicus kjem frå gresk 'hupo' og 'grammikos' og refererer til den streka undersida.
Mount Kerr i Antarktis
Mount Kerr er eit fjell kring 0,5 nautiske mil (0,9 km) sør for Mount Creighton i Porthos Range i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions) i 1965. Det vart namngjeve av Australian Antarctic Names and Medals Committee (ANCA) etter A.G. Kerr, ein fysikar ved Mawson-stasjonen i 1967.
Maria av Burgund
Maria var hertuginne av Burgund frå 1477 til ho døydde i 1482.
Bakgrunn
Som det einaste barnet til Karl og arving til dei rike burgundiske landa var ho tidleg rekna som ei ettertrakta brur blant yngre prinsar. Då far hennar fall ved kringsetjinga av Nancy den 5. januar 1477, var Maria enno ikkje fylt tjue. Ludvig XI av Frankrike nytta høvet som baud seg då rivalen døydde til å ta kontroll over hertugdømet Burgund som eit len under den franske krona, noko han også gjorde med Franche Comté, Picardie og Artois.
Den franske kongen ønskte at Maria skulle gifta seg med dauphinen Karl og dermed sikra arvingane hans sitt krav på Nederlanda, eventuelt med makt. Maria stolte likevel ikkje på Ludvig. Ho avviste den franske alliansen og vende seg til dei nederlandske undersåttane sine for hjelp, noko ho fekk mot store innrømmingar. Eit dokument kalla «det store privilegiet» blei underdskrive den 10. februar 1477 i Gent. Ifølgje privilegiet skulle provinsane Flandern, Brabant, Hainaut og Holland få tilbake det lokale sjølvstyret dei var blitt fråteke av hertugen i eit forsøk på å omgjera Nederlanda til ein sentralstat etter fransk mønster. Maria måtte seia frå seg retten til å erklæra krig, inngå fred, eller auka skattane utan samtykke frå undersåttane, og til å berre gje embete til innbyggjarar frå landa.
Great Glen-forkastinga
I nordaust byrjar forkastinga nord for Shetlandsøyane. Vidare går han sørvestover gjennom Loch Linnhe og Firth of Lorne, og så vidare inn i nordvestlige Irland gjennom Lough Foyle, Donegal Bay og Clew Bay. Forkastinga kan òg følgjast i Nord-Amerika, men han vart avbrote ved danninga av den midtatlantiske ryggen.
Great Glen-forkastinga oppstod ved kollisjon mellom Laurentia og Baltikum under den kaledonske orogenesen.
Maria av Burgund
Bakgrunn
Så stort var hatet mot det gamle regimet at to av dei fremste rådgjevarane til far hennar, kanslar Hugonet og herr d'Humbercourt, var blitt avretta i Gent til trass for tårene til den unge hertuginna.
Ekteskap
Maria valde no blant dei mange friarane sine, og gifta seg med erkehertug Maximilian av Austerrike, den seinare tysk-romerske keisaren Maximilian I. Ekteskapet fann stad i Gent den 18. augusten 1477. Dermed kom Nederlanda under Habsburgarane, og innleidde ein lang periode med strid mellom Frankrike og Austerrike om kontrollen over dette området. Seinare resulterte dette i den spanske arvefølgjekrigen (1701–14).
Død
I 1482 heldt Adolph av Cleves, herren av Ravenstein, ei falkejakt i skogen ved slottet sitt Wijnendale. Maria, som elska å ri, reid saman med Maximilian og riddarar frå hoffet då hesten hennar fall, kasta henne av og landa oppå henne i ei grøft. Ryggen hennar blei broten. Maria døydde av skadene ho hadde fått fleire veker seinare, den 27. mars 1482. Ho hadde då skrive eit detaljert testamente. Ho blei gravlagd i Vår Frue kyrkje i Brugge, der også far hennar er gravlagd. Sonen Filip etterfølgde henne med faren som formyndar.
I Nederlanda var tilhøva etterkvart blitt rolegare, og den franske aggresjonen kom òg meir på avstand. Då hertuginna døydde nytta Ludvig høvet, og tvinga Maximilian ved traktaten i Arras 1483 til å avstå Franche Comté og Artois, men ved traktaten i Senlis 1493 blei dei bytta mot Burgund og Picardie. Denne traktaten etablerte igjen freden i Nederlanda.
Kultsjön
Kultsjön er ein lang og smal innsjø i Vilhelmina kommun i Lappland i Sverige. Sjøen ligg overfor Malgomaj, og mellom Saxnäs, Fatmomakke og Marsfjället.
Mariana Secca
Mariana Brito da Cruz Forjaz Secca, kjend under artistnamnet Maro, er ein portugisisk songar og låtskrivar. Ho representerte Portugal i Eurovision Song Contest 2022 med songen «Saudade, saudade».
Bakgrunn
Secca vart fødd og vaks opp i Lisboa med ein italiensk far og portugisisk mor. Allereie som barn dreiv ho med musikk, og hun skreiv sin fyrste song som elleveåring. Ho spelar både gitar og elbass. Etter skulegangen drog ho til USA for å studere ved Berklee College of Music i Boston. Etter dette etablerte ho seg i Los Angeles for å vidareutvikle musikkarrieren.
I 2018 slapp Maro debutalbumet Maro, vol. 1, tett følgt av Maro, vol. 2 og Maro, vol. 3. Albuma vart oppdaga av den engelske musikaren Jacob Collier, som hjalp ho med å få internasjonal eksponering, blant anna som oppvarmingsartist for songaren Jessie J.
I januar 2022 vart Maro kunngjord som ein av deltakarane i den 56. utgåva av Festival da Canção, den portugisiske uttakinga til Eurovision Song Contest. Ho deltok med den engelsk- og portugisiskspråklige låten «Saudade, saudade», som ho har skrive saman med John Blanda. I finalen laurdag 12. mars 2022 vann ho både jury- og telefonavrøystinga og fekk dimed representere Portugal i Eurovision Song Contest 2022 i Torino. Der enda ho på niandeplass, den beste plasseringa til Portugal sidan sigeren i 2017.
Hámal
Alfa Arietis (α Ari, α Arietis) er den mest lyssterke stjerna nord i stjernebiletet Vêren. Ho har det tradisjonelle namnet Hamal, som kjem frå det arabiske uttrykket for «vêrhovudet», og Flamsteednemninga 13 Arietis. Med ein tilsynelatande storleiksklasse på 2,0, er ho av dei mest lyssterke stjernene på nattehimmelen. Basert på parallaksemålingar med Hipparkos-satellitten, ligg α Arietis kring 65,8 lysår frå jorda. Ho er ei kjempestjerne som kan ha ein planet i omlaup med masse større enn Jupiter.
Eigenskapar
Alfa Arietis skin kring 91 gonger sterkare enn sola frå den ytre envelopen med ein effektiv temperatur på 4 480 K. Dette er kjøligare enn soloverflata, som gjev ho ein oransje farge til ei klasse K-stjerne. Ein trur at ho kan vere noko variabel, med ein amplitude på 0,06 magnitude.
I 2011 kom ein fram til at det truleg går ein planet i bane rundt stjerna. Objektet har ei omlaupstid på 381 dagar og ein eksentrisitet på 0,25. Den nedre grensa for massen til objektet er kring 1,8 gonger massen til Jupiter. Den estimerte halvaksen til planetbanen er 1,2 astronomiske einingar (AU), som gjev ein periapsisavstand på 0,9 AU og ein apoapsisavstand på 1,5 AU. Til samanlikning har stjerna ein radius på 0,07 AU.
38 Special av 38 Special
38 Special er det første studioalbumet til det amerikanske southern rock-bandet 38 Special, gjeve ut i 1977 på A&M.
Det vart gjeve ut to singlar, «Long Time Gone» og «Tell Everybody», frå albumet, men ingen av dei gjekk inn på Billboard Hot 100. «Around and Around» er ein versjon av Chuck Berry-songen frå 1958.
Albumet vart ommastra og gjeve ut på ny i 2003.
Salslister
Album – Billboard (Nord-Amerika)
Mihăești
Mihăești er ein kommune i Argeș fylke i Romania.
Busetnader
Mihăești er ein comună (landkommune) med desse busetnadane:
Johannes Schmidt
Johannes Schmidt kan visa til:
Hebron guvernement
Hebron guvernement (arabisk محافظة الخليل, Muḥāfaẓat al-Ḫalīl; hebraisk נפת חברון, Nafat Ḥevron) er eit administrativt distrikt i Den palestinske sjølvstyresmakta sør på Vestbreidda.
Flatevidda til guvernementet er 1 060 kvadratkilometer og folketalet er i følgje Palestinsk statistisk sentralbyrå i 2010 på 600 364. Dette gjer Hebron guvernement til det største av dei 16 guvernementa, både i folketal og landareal i Dei palestinske territoria. Byen Hebron er distriktshovudstad eller muhfaza (sete) for guvernementet.
Stader
Hebron guvernement har i alt sju byar og 18 kommunar. Guvernementet har òg meir enn 100 beduinlandsbyar og busetjingar som ikkje er førte opp under.
Fylkesveg 101 i Hedmark
Fylkesveg 101 i Hedmark går mellom Engum og Imerslund i Hamar kommune. Vegen er 1,8 km lang.
Licata
Licata er ein by og ein kommune i provinsen Agrigento i regionen Sicilia i Italia. Kommunen har vel 38 000 ibuarar og har eit areal på 178,9 km².
Byen ligg på sørkysten av øya Sicilia, ved munningen av elva Salso. Viktigaste næringsgreinene i kommunen er fiskeri, landbruk med dyrking av korn og grønsaker, framstilling av kunstgjødsel og svovelprodukt.
Nordisk institutt for teoretisk atomfysikk
Nordisk institutt for teoretisk atomfysikk eller NORDITA er eit forskingsinstitutt for teoretisk atom- og kjernefysikk.
Det vart skipa i 1957 av Niels Bohr og den svenske ministeren Torsten Gustafsson som ein fellesorganisasjon for dei fem landa i Norden med hovudkontor i København, der det er nært knytt Niels Bohr Institutet. NORDITA kom til som følgje av eit svensk initiativ i 1953, men på grunn av det europeiske samarbeidsprosjektet CERN, som først hadde den teoretiske avdelinga si i København, vart planen om NORDITA utsett. Prosjektet vart teke opp att då CERN vart flytta til Sveits i 1957 og har sidan fått økonomisk støtte gjennom Nordisk råd.
NORDITA vart hausten 2006 flytta til Stockholm og ligg i dag ved AlbaNova universitetssenter.
Hovudforskingsområdet til NORDITA er i dag astrofysikk, biofysikk, kondensert fase-fysikk og partikkelfysikk.
Eivind Daniel Røed
Eivind Daniel Røed er ein norsk fotballspelar som i 2011-sesongen spela i forsvar for Sogndal i den norske eliteserien. Han kjem frå Nordfjordeid og spelte for Eid IL i 3. divisjon før han kom til Sogndal. Røed har òg 35 kampar for det norske U15/U16/U17/U18/U19-landslaget og som fast kaptein.
Det Kongelige Bibliotek
Samlinga utgjer per 2011 6 100 000 bøker og tidsskrift, 18 300 000 trykk og fotografi, 7 400 000 pamflettar, brosjyrar osb. og 1 200 000 anna materiale, totalt 33 000 000.
Biblioteket har hovudsete på Slotsholmen i København der Den Sorte Diamant utgjer fasaden til biblioteket mot vatnet.
Biologen Johannes Schmidt
Ernst Johannes Schmidt var ein dansk biolog, naturforskar og leiar av Carlsberg Laboratorium si fysiologiske avdeling frå 1910. Han var botanikar, men blei kjend for forsøka sine på å finna gyteområdet til den europeiske ålen med Dana-ekspedisjonane 1921-22 og 1928-30.
Schmidt er gravlagd på Vestre Kirkegård i København
Lohner-fjellet
Lohner, òg kalla Gross Lohner er eit kalksteinsmassiv i Berner Oberland i Sveits med fleire fjelltoppar. Frå aust til vest er desse:
Lohner-fjella ligg aust for Adelboden i Engstligedalen og sørvest for Kandersteg i Kanderdalen.
Fylkesveg 102 i Hedmark
Fylkesveg 102 i Hedmark  går mellom Flagstad og Busterud i Hamar kommune. Vegen er 8,6 km lang.
Wilhelm Hauff
Wilhelm Hauff var ein tysk forfattar fødd i Stuttgart.
Hauff byrja på den litterære løpebana med utgjevinga av Märchenalmanach auf das Jahr 1826. Denne blei følgd av to årgangar til, og dei kom sidan saman ut under tittelen Märchen (‘Soger’, 1872; 1905). Bland dei andre arbeida hans kan nemnast Mittheilungen aus den Memoiren des Satans (1827; ufullendt), Der Mann im Monde (same år), Controverspredigt über Heinrich Clauren und den Mann im Monde (1827), Phantasien im Bremer Rathskeller (same år), det mest humoristiske og interessante arbeidet til Hauff, og dessutan novellene Die Bettlerin vom Pont des arts (1832), Jud Süss, Das bilde des Kaisers (1831) med fleire, samla under tittelen Novellen (3 band, 1828). Den historiske romanen Lichtenstein (3 band, 1826; svensk omsetjing 1890) var påverka av Walter Scott. Hauff skreiv òg lyriske dikt, som minnar om folkedikting. Sämtliche Werke av Hauff kom ut i 1830 (og sidan i mange opplag); eit utval av Mendheim (1881) er òg blitt utbreidd.
Innsjøen Kilpisjärvi
Kilpisjärvi (eller Gilbbesjävri, nordsamisk: Gilbbesjávri) er ein innsjø på grensa mellom Finland og Sverige. Han ligg i den nordvestre delen av Enontekis kommune ved staden Kilpisjärvi i den finske armen i Lappland i det nordvestlegaste Finland. På den svenske sida ligg sjøen i Kiruna kommun i Norrbottens län (Lappland).
Mihaela Melinte
Mihaela Melinte er ein rumensk tidlegare sleggjekastar frå Bacău. Ho tok gullmedaljen i øvinga ved europameisterskapen 1998 og verdsmeisterskapen 1999. Melinte sette tre verdsrekordar i sleggjekast, den siste på 76,07 meter frå 1999 gjaldt i seks år. Straks føre Sommar-OL 2000 i Sydney testa ho positivt på nandrolon og vart utestengd i to år.
Innsjøen Kilpisjärvi
Kilpisjärvi er todelt, og vert delt av eit sund ved Salmivaara i den nordlege (øvre) Ylinen Kilpisjärvi (nordsamisk: Bajit Gilbbesjávri) og i den sørlege (nedre) Alanen Kilpisjärvi eller Alajärvi (Vuolit Gilbbesjávri eller Vuolle-Gilbbesjávri). Innsjøen har utløp gjennom Könkämä älv, Muonio älv og endeleg Torne älv til Bottenviken.
Mihaela Melinte
Aktiv
Sommaren 1997 vann Melinte sleggjetevlinga både under ungdoms-EM i Turku og universiaden i Catania, med vinnarkast på høvesvis 70,26 m og 69,84 m. Året etter vart ho europameister i Budapest. Gjennom 1999-sesongen forbetra Melinte verdsrekorden i sleggjekast tre gongar, sist til 76,07 meter i tyske Rüdlingen den 29. august 1999. Etter å ha forsvart studentmeister-tittelen i Palma de Mallorca i juli månad med eit bestekast på 74,26 m, vart ho 24. august verdsmeister med 75,20 meter. Fem dagar etter ho tok VM-gullet sette ho altså verdsrekorden, ein rekord som var sletta av russiske Tatjana Lysenko knapt seks år seinare.
Innsjøen Kilpisjärvi
Kilpisjärvis samanlagte overflate utgjer 37 kvadratkilometer. Den største djupna på 57 meter ligg i den sørlege delen. I den nordlege delen er den største djupna på 47 meter. Gjennomsnittleg djupne er 19,5 meter. Innsjøen er islagt til slutten av mai og sjøen frys til i byrjinga av november.
Mihaela Melinte
Doping
Ved stemnet Notturna di Milano i 2000 vart Melinte avslørt for å ha brukt det anabole steroidet nandrolon. Då det rumenske friidrettsforbundet ikkje vart informert om dopingfunnet og utestenginga, møtte Melinte opp på olympiastadion i Sydney, for så å verte bortvist frå arenaen.
Innsjøen Kilpisjärvi
Fiskebestand
Harr, røye, sik og aure er dei viktigaste fiskeartane i Kilpisjärvi. Siken er utplassert i sjøen. Kilpisjärvi er ikkje eit godt fiskevatn. eit teikn på detta ser ein i den årlege sportsfiskekonkurransen Vain kaksi kalaa (Berre to fiskar), som vert arrangert i byrjinga av mai. Trass i deltakartalet på fleire tusen våren 2006, resulterte konkurransen i null fanga fisk som oppfylte måla i høve til konkurransereglane.
Mihaela Melinte
Doping
Tolv gongar vart Melinte kåra til rumensk meister i sleggjekasting.
Ladtjojaure
Ladtjojaure (nordsamisk: Láddjujávri) er ein avlang innsjø i dalføret Ladtjovagge i Kiruna kommun og Gällivare kommun, omtrent midt mellom Nikkaluokta och Kebnekaise fjellstasjon. Sommarstid går det båttrafikk på innsjøen, som forkortar gangstrekninga til fjellstasjonen med cirka 6 km for ein som vandrar frå Nikkaluokta.